أݣودي نلخير (ب تمازيغت Agudi N Lxiṛ) هيّا جماعة ترابية قروية كاينا ف عمالة أزيلال، جها د بني ملال خنيفرا، ساكنين فيها 11752 واحد، علا حساب لإحصاء لعام 2014. أݣودي نلخير هي سمية مقسمة لجوج پارتيات، لپارتية لولا هي أݣودي و لي لأصل ديالها من لأمازيغية و كاتعني بزاف، لپارتية لخرة لي هي نلخير براسها نقدرو نعاودو نقسموها كاتولي عندنا ن لخير، ديك نون لي قبل لخير كاتعني ديال بلأمازيغية، و لخير راه أصلها من لعربية. نسبة د لأمية (نّاس لّي ما كايعرفوش يقراو ؤلا يكتبو) : 52,9% نسبة د سّكان لّي قاريين فوق تّانوي (تانوي ؤ جامعة): 3,3% نسبة نّاس نّشيطين (لّي يقدرو يخدمو): 46,5% نسبة لبطالة (نّاس لّي ما خدامينش و تايقلبو على خدمة): 3,2% نسبة نّاس لّي خدامين ف دّولة : 1,9% نسبة نّاس لّي خدامين ف لقطاع لخاص: 46,9% "توزيع پيكالات علا تلامد من أݣودي نلخير" (بلعربية). 28 مارس 2021. RGPH 2014 - Site HCP